Teknetium

Teknetium adalah sejenis unsur kimia dengan simbol Tc dan nombor atom 43. Unsur logam ini yang radioaktif, berbentuk pepejal berwarna kelabu dan digunakan dalam bidang perubatan sebagai penahan kakis.

Nama teknetium berasal daripada perkataan Yunani, technitos (τεχνητός) yang bererti "sintetik" dengan akhiran -ium.

Ciri-ciri 
Teknetium ialah logam radioaktif kelabu yang berupa seperti platinum yang biasanya diperoleh sebagai serbuk kelabu.

Logam teknetium mengalami sebam dalam persekitaran udara lembap dan serbuk teknetium membakar dalam oksigen. Teknetium memiliki sembilan tahap pengoksidaan daripada -1 ke +7 dengan tahap-tahap umum ialah +4, +5 dan +7. Teknetium larut dalam akua regia, asid nitrik dan asid sulfurik pekat, namun tidak larut dalam asid hidroklorik tanpa mengira kepekatan.

Isotop 
Teknetium ialah unsur dengan nombor atom terendah yang hanya memiliki isotop radioaktif. Isotop yang paling stabil ialah teknetium-97 dengan separuh hayat selama 4.21 juta tahun, teknetium-98 (4.2 juta tahun) dan teknetium-99 (211,100 tahun). 30 radioisotop teknetium lain telah dikesan dengan nombor jisim dari 85 ke 118.

Kegunaan 
Teknetium-99m, isomer nuklear metastabil digunakan dalam ujian perubatan isotop radioaktif. Teknetium-99m digunakan sebagai penyurih radioaktif yang digunakan dalam pengimejan perubatan badan manusia.

Rujukan

Pautan luar 

 

Logam peralihan
Radiobiologi
Unsur sintetik
Unsur kimia